Les Biblioteques Municipals inicien el curs amb la presentació del llibre “Pilar y sus cuentos”
2025-07-24

El pròxim dijous 8 de setembre, les Biblioteques Municipals reprendran les seues activitats d’animació i dinamització lectora. Concretament, ho faran a la Sala d’Audiovisuals de la Casa de Cultura, a les 19.00 hores, amb la presentació del llibre “Pilar y sus cuentos”, de l’autora burjassotera Consuelo Pilar Sanchís Berenguer.

Aquesta nova activitat, pensada tant per a públic adult com infantil, portarà als assistents a la mateixa a conéixer un llibre diferent on “cadascun dels meus lectors i lectores és l’heroi de la seua vida, els seus propis contes perquè, al final, cada vida és un conte on ells són els protagonistes i els únics que poden aconseguir la felicitat, per ells mateixos”, tal com la mateixa autora assenyala.

Nascuda a Burjassot en 1953, a Consuelo Pilar Sanchís Berenguer sempre li va agradar escriure i, pràcticament sense adonar-se, va crear quatre magnífics contes infantils. “Pilar y sus cuentos”, de l’editorial Cercle Roig, serà el que es presente aquesta setmana a Burjassot; una presentació que comptarà amb la participació de l’autora, acompanyada de les també burjassotenses Amparo Pastor i Mª Ángeles Hernández.